రోహిత్ శర్మ అంతర్జాతీయ క్రికెట్ సెంచరీల జాబితా

రోహిత్ శర్మ 2007 నుండి జాతీయ జట్టుకు ప్రాతినిధ్యం వహించిన భారతీయ క్రికెటర్  2023 జూలై నాటికి అతను అంతర్జాతీయ క్రికెట్‌లో 44 సెంచరీలు చేసాడు  వన్డే ఇంటర్నేషనల్స్‌లో 30 , టెస్ట్‌లలో 10, ట్వంటీ 20 ఇంటర్నేషనల్స్ (T20Is)లో 4 చేసాడు. 

2007 జూన్ లో ఐర్లాండ్‌పై శర్మ తన తొలి వన్‌డే ఆడాడు. 2010లో జింబాబ్వేలో జరిగిన ట్రై-నేషన్ టోర్నమెంట్‌లో ఆతిథ్య జట్టుపై 114 పరుగులు చేయడంతో అతని మొదటి సెంచరీ వచ్చింది. స్వదేశంలో ఆస్ట్రేలియాతో జరిగిన 2013 ద్వైపాక్షిక సిరీస్‌లో, డబుల్ సెంచరీతో సహా రెండు సెంచరీలు చేశాడు.  మరుసటి సంవత్సరం, అతను కోల్‌కతాలోని ఈడెన్ గార్డెన్స్‌లో శ్రీలంకపై 264 పరుగులు చేశాడు. 2023 మే నాటికి ఈ ఫార్మాట్‌లో ఇదే అత్యధిక వ్యక్తిగత స్కోరుగా మిగిలిపోయింది. 2016 జనవరిలో అతను ఆస్ట్రేలియాపై చేసిన 171 నాటౌట్ ; 2018లో ఇంగ్లండ్‌కు చెందిన జాసన్ రాయ్ 180 పరుగులు చేసే వరకు ఆస్ట్రేలియాపై విజిటింగ్ బ్యాట్స్‌మన్ చేసిన అత్యధిక స్కోరుగా నిలిచింది.   శర్మ 2019 ప్రపంచ కప్‌లో ఐదు సెంచరీలు చేసి, ప్రపంచ కప్‌లో అత్యధిక సెంచరీలు సాధించిన రికార్డును నెలకొల్పాడు.  అతను తొమ్మిది వేర్వేరు ప్రత్యర్థులపై సెంచరీలు సాధించాడు. ఈ ఫార్మాట్‌లో ఆస్ట్రేలియాపై సంయుక్తంగా రెండవ అత్యధిక సెంచరీలు (ఎనిమిది) చేసాడు.  2020 జనవరి నాటికి శర్మ, 150 పైచిలుకు స్కోర్లు ఎనిమిది, మూడు డబుల్ సెంచరీలు చేసాడు. ఈ రెండూ వన్‌డేలలో రికార్డులే.   ఈ ఫార్మాట్‌లో ఇప్పటికీ ఆడుతున్న వాళ్ళలో అత్యధిక సెంచరీలు బాదిన రెండో ఆటగాడతడు. 

2013–14లో వెస్టిండీస్‌తో జరిగిన స్వదేశీ సిరీస్‌లో శర్మ టెస్టుల్లోకి అడుగుపెట్టాడు. అతను తొలి టెస్టులో 177 పరుగులు చేశాడు. తర్వాతి మ్యాచ్‌లో మరో సెంచరీ చేశాడు.   అతను 2019 అక్టోబరులో దక్షిణాఫ్రికాతో జరిగిన స్వదేశీ సిరీస్‌లో మూడు సెంచరీలు సాధించాడు  మొదటి మ్యాచ్‌లో 176, 127,  మూడో మ్యాచ్‌లో కెరీర్‌లో అత్యధికమైన 212. 

శర్మ తన తొలి T20I ICC T20 వరల్డ్ కప్ 2007లో ఇంగ్లండ్‌పై ఆడాడు. 2015 అక్టోబరులో అతను దక్షిణాఫ్రికాపై 106 పరుగులు చేసి, T20I ఫార్మాట్‌లో సెంచరీ చేసిన రెండవ భారతీయుడయ్యాడు. దక్షిణాఫ్రికాకు చెందిన డేవిడ్ మిల్లర్, చెక్ రిపబ్లిక్‌కు చెందిన సుధేష్ విక్రమశేఖరతో కలిసి శర్మకు సంయుక్తంగా T20I వేగవంతమైన సెంచరీ (35 బంతుల్లో) రికార్డు ఉంది.  ఈ ఫార్మాట్‌లో అతని నాలుగు సెంచరీలు ఏ ఆటగాడికైనా అత్యధికం.  2023 జనవరి నాటికి అంతర్జాతీయ క్రికెట్‌లో అత్యధిక సెంచరీలు సాధించిన ఆటగాళ్లలో శర్మ 13వ స్థానంలో ఉన్నాడు.

కీ 

 *  నాటౌట్‌గా మిగిలిపోయింది
 †  మ్యాన్ ఆఫ్ ద మ్యాచ్
   ఆ మ్యాచ్‌లో భారత కెప్టెన్
 (D/L)  మ్యాచ్ ఫలితం డక్‌వర్త్-లూయిస్ పద్ధతిపై ఆధారపడింది

టెస్టు సెంచరీలు

వన్డే సెంచరీలు

ట్వంటీ 20 అంతర్జాతీయ క్రికెట్ సెంచరీలు

గమనికలు

మూలాలు 

All articles containing potentially dated statements